O‘zbekistonlik xonanda Shahzoda ijodiy ta’til munosabati bilan xorijda dam olayotgan chog‘ida hind mistigi va ilohiyotchisi Oshoning (Bhagvan Shri Rajnish) fikrlarini o‘qib qolganini ma’lum qildi. Bu haqda u ijtimoiy tarmoqlardan birida fikr qoldirdi. “Telefonimga qiziqarli dastur ko‘chirib berishgunicha Oshoni o‘qidim va uning fikrlariga mutlaqo qo‘shilaman, - deb yozadi xonanda. – Odamlar faqat munosib insonini topganimda sevib qolaman deb o‘ylaydi, ammo bu bo‘lmagan gap. Siz bunday insonni hech qachon topa olmaysiz. Odamlar mukammal erkak yoki ayolni topganda sevib qolaman deb o‘ylashadi. Bo‘lmagan gap! Siz ularni hech qachon topmaysiz, negaki mukammal erkak va ayolning o‘zi yo‘q. Agar bo‘lganda ham ularni sizni muhabbatingiz qiziqtirmaydi. Mukammallikni talab qilmang, aks holda muhabbat topa olmaysiz. Muhabbat topganlar ham mukammallikni talab qiladi va buning oqibatida muhabbat barbod bo‘ladi. Sevgini so‘rab bo‘lmaydi, uni faqat berish mumkin”.